Številka: 900-164/2011-4

Datum: 9. 6. 2011

**Z A P I S N I K**

5. redne seje Sveta Četrtne skupnosti Rožnik MOL, ki je bila v sredo, 8. 6. 2011 ob 18,00 uri v prostorih Službe za lokalno samoupravo, MU, MOL, Viška cesta 38, Ljubljana.

Sejo je na podlagi 58. člena Statuta Mestne občine Ljubljana, sklical in vodil predsednik Sveta Četrtne skupnosti Rožnik, MOL gospod Anton Gunde (v nadaljevanju: predsedujoči).

NAVZOČI ČLANI SVETA: Dušan Fatur, Anton Gunde, Selma Halilović, Borut Knez, Daniel Kušer, Tomaž Šemrov, Vesna Škerl, Živa Vidmar in Jožica Vrhunc.

ODSOTNI ČLANI SVETA: Tatjana Burnik, Gregor Ciglar, Tomaž Čučnik, Ana Iskra, Rastko Korošec in Saša Novak.

OSTALI NAVZOČI: Špela Šivavec in Edita Vreg, javni uslužbenki SLS, MU, MOL.

Predsedujoči je ugotovil, da je od 15 članov sveta prisotnih 9 članov, kar pomeni, da je bil svet sklepčen in je lahko začel z delom.

**Seja se je snemala.**

Seja je bila sklicana z naslednjim

**DNEVNIM REDOM:**

1. **Pregled in potrditev zapisnika 4. seje Sveta Četrtne skupnosti Rožnik, MOL.**
2. **Poročilo predsednika o razgovoru pri načelniku Oddelka za urejanje prostora, MU, MOL o suhem zadrževalniku.**
3. **Ponovna obravnava vsebine zabeležke o rekonstrukciji ceste XVII v Rožni dolini.**
4. **Pobude in predlogi članov sveta Četrtne skupnosti Rožnik.**

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 4. REDNE SEJE SVETA ČETRTNE SKUPNOSTI ROŽNIK, MESTNE OBČINE LJUBLJANA**

Na predlog zapisnika 4. redne seje ni bilo pripomb, zato je predsedujoči dal na glasovanje naslednji:

**Predlog SKLEPA št.: 1/5:**

**Svet četrtne skupnosti Rožnik, Mestne občine Ljubljana, potrdi zapisnik 4. redne seje Sveta Četrtne skupnosti Rožnik, MOL.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep 1/5 je bil sprejet.**

**AD 2**

**POROČILO PREDSEDNIKA O RAZGOVORU PRI NAČELNIKU ODDELKA ZA UREJANJE PROSTORA, MU, MOL O SUHEM ZADRŽEVALNIKU**

Predsedujoči je na kratko predstavil vsebino razgovora s sestanka z dne 18. 5. 2011 pri načelniku OUP MU MOL g. Miranu Gajšku, navzoč je bil tudi g. Marjan Cerar, odgovoren za prometno infrastruktuo IPN Ljubljane. Navzoči na sestanku so se strinjali, da so finančno in gradbeno najpomembnejši del suhega zadrževalnika rekonstruirane in prestavljene ceste. Rekonstrukcija Poti za Brdom z nekoliko prestavljeno osjo in popravljeno niveleto ter zgraditev nove Brdnikove ceste, ob istočasni odstranitvi stare, le z nekoliko višjo niveleto, vendar s takšnim profilom, ki bi odgovarjal alternativni rešitvi poteka vmesnega cestnega obroča. Ta predlog je bil večkrat obravnavan in dogovorjen je način preverbe, kar je obema navzočima članoma MU bilo poznano.

Če odmislimo nujno rekonstrukcijo oz. prestavitev cest pomeni zadrževalnik le na novo zgrajena zapornica ob mostu čez Glinščico in način njenega obratovanja. Koliko časa bo občasna poplavna voda ostala na razlivnih površinah, pa je odvisno predvsem od režima upravljanja z zapornico.

Na sestanku je g. Anton Gunde opozoril na probleme, ki izhajajo iz okoljevarstvenega poročila, saj se v njem predlaga varovanje majhnih, zanemarjenih zelenih površin tik sedanjih neustreznih cest na račun mnogo potrebnejših sanacij okoljevarstvenih razmer poseljenega območja ob teh cestah. Tehnične rešitve pri tako izrazito favoriziranih povsem marginalih površin onemogočajo protihrupno varovanje, poslabšujejo prometno varnost in povsem po nepotrebnem zahtevajo neracionalne in s tem tudi dražje tehnične rešitve (odvodnja).

Na sestanku je predsedujoči opozoril tudi na alternativni preboj Šiške proti AC Barje oziroma proti Brdu.

Predsedujoči je povedal, da bo pripravil tekst glede suhega zadrževalnika Brdnikova, glede ceste XVII v Rožni dolini, preizkus linije A in B in da se v celovitosti primerjajo obremenitve.

Predsedujoči je dal na glasovanje naslednji:

**Predlog SKLEPA št.: 2/5:**

**Svet Četrtne skupnosti Rožnik, Mestne občine Ljubljana, pooblašča predsednika Antona Gundeja, da pripravi tekst o suhem zadrževalniku Brdnikova, Rožne doline cesta XVII, preizkus linije A in B avtobusne proge LPP številka 14 in da se v celovitosti primerjajo prometne obremenitve.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep 2/5 je bil sprejet.**

**AD 3**

**PONOVNA OBRAVNAVA VSEBINE ZABELEŽKE O REKONSTRUKCIJI CESTE XVII V ROŽNI DOLINI**

Predsedujoči je prisotne seznanil, da mineva točno leto dni odkar je ČS Rožnik poslala zabeležko javne obravnave. Sam ni bil prisoten na tej javni obravnavi, bila pa je prisotna gospa Živa Vidmar, ki je tudi lepo povzela stališča krajanov predstavljena na javni razpravi.

Prisotne je seznanil, da nameravajo pristojni, cesto XVII v Rožni dolini, navezati na Večno pot in sicer z rondojem. Problem sam vidi v tem, da se Cesta XVII do Večne poti dviguje v 7% klancu, kar pa je za Ljubljano precejšen dvig. Prepričan je, da bi bilo mogoče Večno pot znižati, kar bi prineslo lažji dostop do vseh tistih objektov, ki so sedaj pod cesto. Brez kakršne koli škode, bi Večno pot lahko znižali za 3 – 4 metre. Te zadeve so bile na javni razpravi zamolčane.

Glede na v prejšnji točki pridobljena pooblastila, bo sam pripravil ustrezen tekst.

Dušan Fatur se je zahvalil, ker je bila dopolnjena točka glede poplav in zadrževalnika Brdnikova. Nisi pa povedal kakšni so bili zaključki tistega sestanka, kakšne so rešitve?

Predsedujoči je povedal, da je Svet ČS Rožnik že v prejšnih mandatih sprejel odločitev, da se mora altetnativna rešitev, ki so jo predložile tri ČS Ljubljane glede usmeritve predora pod Rožnikom in definiranju AC priključkov (Brdo in Ljubljana zahod), na katere naj se predvideni promet veže, enakovredno primerja s sedaj veljavno iz IPPN v vseh za cestno infrastrukturo relevantnih podatkov, predvsem prometa in njegovih negativnih vplivov na stanovanjska območja.

So pa prizadeti stanovalci ob Poti za Brdom, katerih mnenje je povzel v dopisu ČS Rožnik g. Vinko Vasle, proti zadrževalniku. Predlaga, naj se cesta odmakne za 100 m v poljedelske površine, kar pa bi še povečalo odpor kmetov, ki so proti zadrževalniku. Z drugimi besedami, zaradi takih zahtev bi ostal sedanji, prometno in okoljsko povsem neustrezen potek ceste Pot za Brdom enak kot sedaj, le da bo prometno stanje še precej slabše od sedanjega, ko bodo vseljena nova stanovanja na Grbi in Tehnološkem parku, odpor kmetov bi bil še večji, usoda nujnega suhega zadrževalnika pa negotova. V resnici pa ponavljam; gre le za zgraditev nove Brdnikove ceste, ob istočasni odstranitvi stare. Če pa odmislimo nujno rekonstrukcijo oz. prestavitev cest pomeni zadrževalnik le na novo zgrajena zapornica ob mostu čez Glinščico. V kolikor se ta ne bi zapirala, bi bilo stanje povsem enako slabo ali dobro kot je danes. Vendar je tu potrebno predvsem upoštevati sedanje težave in nujno zaščito gosto poseljenih območij nizvodno.

Dušan Fatur, bi rad, da je zapisano, da cesta gre in priključek bo.

V razpravi, o režimu odpiranja in zapiranja zapornic, so sodelovali vsi prisotno člani sveta. Po vsej verjetnosti pa bo režim odpiranja in zapiranja zapornic določen v projektni dokumentaciji.

**AD 4**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MESTNE OBČINE LJUBLJANA**

Predsedujoči je prisotne seznanil tudi:

1. Četrtna skupnost je prejela plan prometnih ureditev, kjer pa so našteti samo predlogi Oddelka za gospodarske dejavnosti in promet, niso pa upoštevali predlogov, ki jih je že izoblikovala četrtna skupnost Rožnik. Nujna je semaforizacija križišča Brdnikove ulice z Večno potjo, ker je ob prometnih konicah vključevanje izredno nevarno.
2. Dobili smo tudi pobudo LKM (Ljubljanske kolesarske mreže), želijo nam predstaviti svoje poglede prometne situacije v Ljubljani. Se strinjate, da jih povabimo na eno izmed naših sej, povedati pa morate tudi, naj jih povabimo še pred poletjem, ali naj to prestavimo na jesenski čas?

Gospoda Dušana Faturja je zanimalo, ali bodo člani sveta prej dobili kakšno skico, da se lahko pripravijo na aktivno sodelovanje? Predsedujoči je povedal, da skice verjetno ne bo. Prisotni so se strinjali, da se Ljubljansko kolesarsko mrežo, povabi na sejo sveta jeseni.

1. Gospod Dušan Fatur je prisotne seznanil tudi z javno obravnavo osnutka Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost. Na tej razpravi je bilo 7 lastnikov zemljišč Rožnika, ki so izpostavili vprašanje, če bodo razlastili Drofenika, potem lahko razlastijo tudi njih. Vsi, ki so podprli Drofenika, so ga podprli zato, ker v zemljiški knjigi piše, da sta na Cankarjevemu vrhu samo dve njivi in on je vzpostavil prvotno stanje. **Neizpodbitno dejstvo pa je, da je to mestni rekreativni prostor in ga je potrebno kot takega tudi spoštovati**, kar pa je gospod Fatur na javni obravnavi tudi jasno povedal.
2. Gospod Daniel Kušer je opozoril na odtujeno prometno ogledalo pod gradom Bokalce.
3. Živa Vidmar je ponovno opozorila na mostiček (Cesta v Rožno dolino in Cesta 27. Aprila) – nujna ureditev (obrezovanje).
4. Anton Gunde je prosil gospoda Dušana Faturja, da napiše tekst o poplavah na območju Četrtne skupnosti Rožnik, kar bi kasneje objavili na naših spletnih straneh. Gospod Dušan Fatur je povedal, da je tekst že napisal, ga poslal za objavo v glasilu Ljubljana, pa ga do sedaj še niso objavili. Se zahvaljuje za zaupanje in bo tekst napisal.

Dnevni red je bil izčrpan, zato je predsedujoči sejo zaključil ob 19,00 uri.

Zapisali:

Edita Vreg in

Špela Šivavec

Anton Gunde

Predsednik Sveta

Četrtne skupnosti Rožnik

Mestne občine Ljubljana